अनियमितताओं को लेकर पेरेंट्स एसो. ने धरना देकर जताया रोष
शहरके आरकेजे श्रवण एवं वाणी विकलांग कल्याण केंद्र में अनैतिक गतिविधियों और गुंडागर्दी के आरोप लगाते हुए पेरेंट्स एसोसिएशन ने धरना दिया। प्रदर्शनकारियों ने स्कूल प्रशासन के खिलाफ नारेबाजी करते हुए दोषी कर्मचारियों की जांच करने की मांग की। पांच दिन में कार्रवाई हाेने पर अनिश्चितकालीन धरना शुरू करने की भी चेतावनी दी। बुधवार सुबह पेरेंट्स एसोसिएशन के बैनर तले अभिभावक स्कूल के बाहर एकत्र हुए। अभिभावकों ने स्कूल गेट पर धरना देकर विरोध प्रदर्शन शुरू कर दिया। धरने की अध्यक्षता विजय कुमार पूनिया ने की। एसोसिएशन के संयोजक रोहताश शेखूपुरिया ने आरोप लगाया कि केंद्र में पिछले काफी समय से पदाधिकारियों के संरक्षण में कर्मचारी अनैतिक गतिविधियां चला रहे हैं।
उन्होंने कहा कि तीन महीने से एसोसिएशन आंदोलन कर रही है लेकिन समस्याओं की ओर कोई भी ध्यान नहीं दे रहा। उन्होंने कहा कि मामले की जांच की मांग को लेकर धरना दिया गया था लेकिन जांच शुरू करने का आश्वासन देकर धरना खत्म करवा दिया गया। उन्होंने चेतावनी दी कि यदि पांच दिन में समस्या का समाधान नहीं हुआ तो अनिश्चितकालीन धरना शुरू किया जाएगा। इस अवसर पर सर्व कर्मचारी संघ के जिला सचिव सोहन सिंह रंधावा, महेंद्र शर्मा, कृपाशंकर त्रिपाठी, महिला समिति के रमेश कुमारी, संतोष, राजकुमार शेखूपुरिया, ओपी सुथार ने सभी संबोधित किया।
ये हैं मांगें
>सिरसा केंद्र के पदाधिकारी और कर्मचारी होस्टल में शराब पीकर गुंडागर्दी करते हैं। इसलिए दोनों को बर्खास्त किया जाए तथा उनके खिलाफ आपराधिक मामला दर्ज किया जाए।
> आरकेजे केंद्र को सरकार द्वारा अंडर टेकिंग किया जाए
> बच्चों की पढ़ाई नि:शुल्क हो, सरकारी स्कूलों में मिलने वाली सभी सुविधाएं भी यहां उपलब्ध कराई जाए।
> इस केंद्र की जांच किसी आईएएस अधिकारी से करवाई जाए।
सिरसा। आरकेजे श्रवण एवं वाणी विकलांग केंद्र के बाहर धरने पर बैठे लोग नारेबाजी करते हुए।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva